Asopus (deus)

Asopus (Graece Ἀσωπός) est in fabulis Graecis deus fluminis eiusdem nominis, vel Sicyonici vel Boeotici. Saepius de Asopo Sicyonico fabula narratur (et Sicyon ab eo Asopia olim nuncupatus esse diciturEumelus Corinthius in scholiis ad Pindarum, Ol. XIII 74; Pausanias II 3, 10, cf. II 1, 1/, sed in catalogo filiarum Aesopi sine dubio multae ad Asopum Boeotiae pertinent.

Filius Oceani et Tethyis, sicut ceteri fluvii, permultas filias habuitNonnus de eo: θυγατρογόνου ποταμοῖο (Dionysiaca VII 212)., quarum Aegina saepius memoratur; ab Iove rapta et in insulam, quae nomen eius accepit, ablata, Aeacum ibi genuit. Asopus pater eam cum quaereret, Sisyphus ei aperuit, ubi esset, sed Iuppiter fulmine eum prostravit; ab eo tempore in flumine Asopo carbones inveniuntur.

Ceterae Asopi filiae sunt 

AntiopaOdyssea XI 260, Apollonius Rhodius I 729, Pausanias II 6, 1.,
Asopia (vel Asopis)Diodorus., 
Cercyra (quae Cercyrae insulae nomen dedit)Diodorus, Pausanias V 22, 6; Stephanus Byzantinus s. Φαίαξ., 
Cleone (Cleonis urbi)Diodorus, Pausanias II 15, 1; Tzetzes, exegesis in Iliadem, 152., 
Chalcis (quae et CombeStephanus Byzantinus s.v. Χαλκίς; Eustathius in Iliadem II 53.; Chalcidi urbi)Diodorus., 
Euadne (vel Euanthe)Ovidius, Amores III 6, 41.,
Euboea (Euboeae insulae)Scymnus Chius 569, scholia in Iliadem II 535, Hesychius s. v. Τιτανίδα.
Harpina (Harpinae urbi)Pausanias V 22, 6.,
Ismene (fonti Thebarum)"Apollodorus", II 1, 3.,
MetopeScholia in Pindarum, Isthmia VIII 19. (quam ceteri uxorem Asopi nominant),
Nemea (Nemeae urbi)Pausanias V 22, 6., 
Oeroe (rivo Boeotiae, Asopi accolae)Herodotus IX 51; Pausanias IX 1, 1.,
Ornia (Orneis urbi)Diodorus., 
Pirene (fonti Corinthio)Diodorus.,
PhilyraAcesander in scholiis ad Pindarum, Pythia IX 27.,  
Plataea (Plataeis urbi)Pausanias IX 1, 2.,
Pronoe<ref>Scholia in Iliadem II 517.</ref>,
Salamis (Salamini insulae) Diodorus, "Apollodorus" III 12, 7; Pausanias I 35, 2; scholia in Pindarum, Olympia VI 84; Tzetzes, exegesis in Iliadem, loc. cit. 
Sinope (Sinopae urbi)Diodorus, Apollonius Rhodius II 946 cum scholiis, ubi Eumelus Corinthius et Aristoteles citantur, Etymologicum magnum s.v. Σινώπη., 
Rhode (Rhodo insulae)Scholia in Odysseam XVII 208.,
Tanagra (Tanagrae urbi)Diodorus, Corinna secundum Pausaniam, IX 20, 1.,
Thebe (Thebis)Diodorus, Pausanias V 22, 6., 
Thespia (Thespiis urbi)Pausanias IX 26, 6., 
Thisbe (Thisbae urbis)Stephanus Byzantinus; scholia in Iliadem II 502.. 

Diodorus Siculus duodecim filias nominat (Corcyra, Salamis, Aegina, Pirene, Cleone, Thebe, Tanagra, Thespia, Asopis, Sinope, Ornia, Chalcis). Corinna dicit novem filias habuisse, quarum tres ab Iove liberos genuerunt, tres a Neptuno, duae ab Apolline, una a MercurioFrg. 1 Page.. Phliuntii secundum PausaniamII 5, 2. tres solum filias noscunt, Aeginam Cercyram Thebam. Praeter filias Ismenus et Pelagon (vel Pelasgus)Diodorus et "Apollodorus". filii nominantur. 

Fontes
 Bibliotheca "Apollodori"  I 9, 3; III 12, 6
 Pindarus, Isthmia  VIII 18
 Diodorus Siculus IV 72, 1

Notae

 Nexus externi 
Asopus in Paulys Real-Enzyklopädie der classischen Altertumswissenschaft''

Categoria:Dei Graeci
Categoria:Dei fluviorum